Diari Oficial de la Generalitat Valenciana


Sumari del DOGV 2489, del 12-04-1995 (1995/834423)

ORDRE d'1 de febrer de 1995, de la Conselleria d'Educació i Ciència, per la qual es dicten normes que regulen la realització de les proves d'accés a la Universitat dels alumnes que hagen cursat els ensenyaments de Batxillerat previstos en la Llei Orgànica 1/1990, de 3 d'octubre, d'Ordenació General del Sistema Educatiu, durant el període d'implantació anticipada d'aquests ensenyaments.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/02/01/(2)/dof/vci/html**

### Dades del document

Número de DOGV
:   2489

Data del DOGV
:   12-04-1995

Secció del DOGV
:   DISPOSICIONS GENERALS

Número del document
:   1995/834423


Data del document
:   01-02-1995

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

ORDRE d'1 de febrer de 1995, de la Conselleria d'Educació i Ciència, per la qual es dicten normes que regulen la realització de les proves d'accés a la Universitat dels alumnes que hagen cursat els ensenyaments de Batxillerat previstos en la Llei Orgànica 1/1990, de 3 d'octubre, d'Ordenació General del Sistema Educatiu, durant el període d'implantació anticipada d'aquests ensenyaments.   
La Llei Orgànica 1/1990, de 3 d'octubre, d'Ordenació General del Sistema Educatiu (LOGSE), en l'article 29.2, estableix que serà necessària una prova perquè els alumnes que hagen obtingut el títol de Batxiller accedesquen als estudis universitaris.  
Els Centres de la Comunitat Valenciana que impartien programes experimentals de Reforma dels Ensenyaments Mitjans iniciaren en el curs 58990180 la transformació dels seus ensenyaments, i s'acogiren a la implantació anticipada prevista en el article 21 del Reial Decret 986/1991, de 14 de juny (BOE del 25), segons la redacció que a aquest li ha donat el Reial Decret 1487/1994 de 1 de julio (BOE del 28). És necessari per tant establir les línies bàsiques de la configuració de la prova d'accés a la Universitat que van a realitzar els alumnes d'aquestes Centres.  
L'Ordre Ministerial de 10 de desembre de 1992 (BOE del 12 de gener de 1993) modificada parcialment per l'Ordre Ministerial de 19 de maig de 1994 (BOE del 24) regula les proves d'accés a la Universitat dels alumnes que hagen cursat els ensenyaments de Batxillerat previstos en la LOGSE, durant el període d'implantació anticipada d'aquests ensenyaments.  
Atés que, durant el període transitori que estableix el Reial Decret 986/1991, de 14 de juny, que regula el calendari d'aplicació de la nova ordenació del sistema educatiu, coexistiran els procediments d'accés corresponents als estudis del Curs d'Orientació Universitària i als nous ensenyaments, és necessari evitar tot tipus de discriminació, en les condicions d'accés dels alumnes que realitzen les proves des de qualsevol dels dos procedimients existents. Per això, la present Ordre desenrrotlla per a la Comunitat Valenciana les ordres esmentades anteriorment i defineix una prova d'accés similar en la seua estructura a la prova d'accés vigent per als alumnes del Curs d'Orientació Universitària i del Batxillerat Experimental.   
En conseqüència, en virtut d'això i de les atribucions que em confereix l'article 35 de la Llei 5/1983, del Govern Valencià,  
Ordene:  
Primer  
La prova d'accés a la Universitat per als alumnes que segueixen ensenyaments de Batxillerat, segons la nova Ordenació del Sistema Educatiu, valorarà amb caràcter objectiu, junt amb les qualificacions obtingudes en el Batxillerat, la maduresa acadèmica dels alumnes i els coneixements adquirits en aquests ensenyaments.  
Segon.  
La prova d'accés a la Universitat tindrà caràcter únic, siga quina siga la modalitat de Batxillerat seguida pels alumnes, i versarà sobre els continguts de les matèries de Batxillerat establerts en el Decret 174/1994, de 19 d'agost del Govern Valencià (DOGV de 29 de setembre).  
Tercer.  
Podran accedir a la prova els alumnes que hagen cursat els ensenyaments establerts en la Llei Orgànica 1/1990, de 3 d'octubre, de Ordenació General del Sistema Educatiu, i obtingut el títol de Batxiller, en algun centre de la Comunitat Valenciana en què s'imparten aquests ensenyaments.  
Quart.  
 1. Per a realitzar la prova d'accés a la Universitat, els alumnes podran concórrer a alguna de les següents opcions que es relacionen amb la modalitat de Batxillerat cursada en la forma que es determina:  
- Opció Científico-Tècnica: Modalitats de Ciències de la Natura i de la Salut i Tecnologia.  
- Opció de Ciències de la Salut: Modalitat de Ciències de la Natura i de la Salut.  
- Opció d'Humanitats: Modalitat d'Humanitats i Ciències Socials.  
- Opció de Ciències Socials: Modalitat d'Humanitats i Ciències Socials.  
- Opció d'Arts: Modalitat d'Arts.  
2. La vinculació entre aquestes opcions i els estudis universitaris i, si s'escau, entre les modalitats de Batxillerat i els estudis universitaris per als quals la legislació vigent no exigeix la superació de les proves d'accés és la que s'estableix en els annexos de l'Ordre Ministerial de 19 de maig de 1994.  
Cinqué.  
En allò que es refereix a les convocatòries anuals, nombre màxim de convocatòries i convocatòria extraordinaria per a millorar la qualificació, ordre de prelació per a l'ingrés, caràcter preferent de les sol.licituds d'aquells alumnes que desitgen iniciar estudis que es corresponguen amb les opcions cursades i, en general, en tot allò no previst en aquesta Ordre, caldrà atenir-se al que disposa l'Ordre de 3 de setembre de 1987 (BOE del 7), i el Reial Decret 1005/1991, de 14 de juny (BOE del 26).  
Sisé  
1. Els alumnes realitzaran la inscripció i la prova d'accés en la Universitat a la qual estiga adscrit el Centre educatiu en què hagen finalitzat els seus estudis.  
2. Els Centres trametran a la Universitat a la qual estiguen adscrits, entre els dies 1 i 5 del mes de juny i els dies 3 i 6 del mes de setembre, una relació certificada en què figuren els alumnes que desitgen presentar-se a la prova d'accés, ordenada d'acord amb l'opció a què concorren i incloent la nota mitjana de Batxillerat que conste en la documentació oficial.  
3. També s'inclourà en la relació certificada l'Idioma Estranger cursat com a matèria comuna, la relació de matèries de modalitat de segon curs cursades i la relació de matèries de modalitat de segon curs cursades com a optatives, així com les exempcions que hagen pogut ser concedides mitjançant resolució expressa.  
4. Els alumnes aportaran el Llibre de Qualificacions de Batxillerat en el moment de l'examen.  
Seté.  
1. La prova d'accés a la Universitat constarà de dos exercicis.  
2. El primer versarà sobre les matèries comunes cursades en 2n curs del Batxillerat, apreciarà la formació general de l'alumne i estarà concebut per a avaluar destreses acadèmiques bàsiques, com la comprensió de conceptes, el maneig del llenguatge i les capacitats per a analitzar, relacionar i sintetitzar. Aquest exercici comprendrà tres parts, una d'elles doble:  
a) Anàlisi de dos textos, de llengua: l'un de castellà i l'altre de valencià, d'una extensió no major de 100 línies. En aquestes anàlisis s'exigiran: un comentari crític sobre el text proposat i la resposta a les qüestions que sobre aquest pogueren plantejar-se. La duració podrà ser d'una hora com a mínim i hora i mitja com a màxim per a cadascú.  
b) Anàlisi d'un text en la llengua estrangera cursada com a primer idioma en el Batxillerat, amb un màxim de 200 paraules de llenguatge comú, no especialitzat. S'exigirà la resposta a diverses qüestions relacionades amb el text, que seran formulades i respostes per escrit i en el mateix idioma que el text, sense l'ajuda de diccionari ni cap altre material didàctic. La seua durada sera d'una hora.  
c) Anàlisi d'un text i resposta a qüestions sobre aquest o repertori de qüestions de caràcter històric. La seua durada podrà ser d'una hora com a mínim i d'hora i mitja com a màxim.  
3. El segon exercici versarà sobre tres matèries cursades per l'alumne en segon curs dins de les indicades com a pròpies de modalitat en els articles 7é, 8é, 9é i 10 del Reial Decret 1700/1991, de 29 de novembre (BOE del 2 de desembre), pel qual s'estableix l'estructura del Batxillerat, i en el Decret de la G.V. 174/1994, de 19 d'agost (DOGV de 29 de setembre). Segons l'opció elegida els alumnes hauran d'examinar-se obligatòriament de les que figuren a continuació:  
a) Opció Científico-tècnica: Matemàtiques II i Física.  
b) Opció de Ciències de la Salut: Química i Biologia.  
c) Opció d'Humanitats: Llatí II.   
d) Opció de Ciències Socials: Matemàtiques Aplicades a les Ciències Socials II.  
e) Opció d'Arts: Dibuix Artístic II i Història de l'Art.  
Per a poder examinar-se de qualsevol opció els alumnes hauran d'haver cursat com de modalitat o optatives les matèries obligatòries de cada opció, objecte d'examen.  
Atés que a més de les dues matèries d'examen obligatori de les opcions Científico-Tècnica, de Ciències de la Salut i d'Arts, els alumnes han d'examinar-se d'una tercera, aquesta serà qualsevol matèria de segon curs cursada com a pròpia de modalitat o com a optativa d'entre les que figuren en els articles 9, 10, 11, 12 i 13 del Decret 174/1994.  
En el cas de l'opció d'Humanitats i de la de Ciències Socials, en qualsevol de les seues opcions, la segona i tercera matèria objecte d'examen seran així mateix qualssevol de les matèries de segon curs que figuren en els articles 9, 10, 11, 12 i 13 del decret 174/1994, sempre que hagen sigut cursades bé com a pròpies de la modalitat, o bé com a optatives.  
En cadascuna de les proves d'aquestes matèries s'oferiran a l'alumne dos models d'exercicis entre els quals aquest triarà. Els esmentats models podran incloure comentaris, qüestions o repertoris de problemes o preguntes.  
Vuité:  
1. Els alumnes que desitgen accedir a més d'una opció hauran d'examinar-se de totes les matèries que apareixen com a obligatòries de cadascuna de les opcions, de les quals s'examinen.  
2. En el cas de les opcions Científico-Tècnica i de Ciències de la Salut els alumnes hauran d'examinar-se obligatòriament de Matemàtiques II, Física, Biologia, i Química.  
3. En el cas de les opcions d'Humanitats i Ciències Socials els alumnes s'examinaran junt amb les matèries vinculades a aquestes opcions (Llatí II i Matemàtiques Aplicades a les Ciències Socials II) d'una tercera matèria de segon curs cursada com a pròpia de modalitat o com a optativa d'entre les que figuren en els articles 9, 10, 11, 12 i 13 del Decret 174/1994.  
Immediatament després de conéixer les qualificacions finals obtingudes en el curs, els alumnes comunicaran mitjançant escrit adreçat al director del centre l'opció o les opcions per les quals volen presentar-se.  
L'elecció d'opcions duta a terme per a una convocatòria podrà modificar-se en les successives convocatòries a què els alumnes tinguen dret. Els alumnes hauran de notificar els canvis a la direcció dels centres mitjançant el mateix procediment que la primera vegada per què puguen ser inclosos en la relació que s'hi envie a la Universitat.  
Nové.  
La durada serà la que determine la comissió encarregada de l'organització i seguiment de la prova, tenint en compte que per a cadascuna de les matèries el temps mínim serà d'una hora i el màxim de 90 minuts. No obstant això, si alguna matèria necessitara una durada major a judici de la Comissió, eixe temps podrà ampliar-se fins a tres hores.  
Desé.  
La qualificació de cadascú dels exercicis que componen la prova d'accés es realitzarà de la següent manera:  
1. Cada prova parcial es qualificarà entre zero i deu punts.  
2. La qualificació del primer exercici serà la mitjana aritmètica de les tres parts que el componen.  
La nota de l'anàlisi de llengua serà la nota mitjana de les qualificacions obtingudes en cadascuna de les llengües.  
3. La qualificació del segon exercici serà la mitjana aritmètica de les qualificacions obtingudes en cadascuna de les matèries que el componen.  
4. La qualificación global de la prova serà la mitjana aritmètica de les qualificacions obtingudes en els dos exercicis.  
5. En cap cas no podrà ser declarat apte un alumne que no haja arribat a quatre punts en la qualificació global de la prova  
.  
6. Independentment de què els alumnes realitzen les proves per una o més opcions, la nota final és única. Per tant, en cap cas hi serà possible de desdoblar la nota del segon exercici ni d'eliminar del seu còmput una nota negativa obtinguda. Una vegada superades les proves, la mateixa nota donarà accés a una o altra de les vies prioritàries que assenyala l'Ordre de 19 de maig de 1994.  
Onze.  
La qualificació definitiva per a l'accés a la Universitat serà la mitjana aritmètica entre la qualificació global de la prova i la mitjana de l'expedient acadèmic de l'alumne en Batxillerat.  
Per a considerar superada la prova d'accés a la Universitat caldrà arribar a una qualificació definitiva de cinc punts com a mínim.  
Dotze  
1. Una Comissió, formada d'acord amb els termes del punt onze, 1 2 i 3 de l'Ordre de 10 de desembre de 1992, s'encarregarà transitòriament de l'organització i seguiment de la prova.  
2. Serà competència d'aquesta Comissió adoptar els acords procedents sobre:  
- La constitució i composició de Tribunals, d'acord amb els criteris establerts en l'article 4t del Reial Decret 406/1988, de 29 d'abril (BOE del 30) i les disposicions que el despleguen.  
- La convocatòria, data i lloc de realització de les proves.  
- Les determinacions sobre durada i estructura de les proves.  
- L'encàrrec d'elaboració de les proves, o selecció d'aquestes en cas de què s'hagueren elaborat mitjançant un altre procediment, i la consegüent determinació dels criteris d'avaluació de cadascuna. La Conselleria d'Educació i Ciència proporcionarà a la Comissió els currícula i les orientacions ajustades a allò establert pel Decret 174/1994 de 4 d'agost, en els quals es basarà la Comissió per a l'encàrrec de l'elaboració de les proves.  
- La resolució de les reclamacions, que es presentaran dins del termini de cinc dies hàbils, a comptar des de la data de publicació de les qualificacions en el lloc que la pròpia Comissió determine.  
- Les mesures destinades a garantir el secret del procediment d'elaboració i selecció de les proves.  
Tretze.  
1. L'elaboració de les proves, amb els criteris que la Comissió definida en l'apartat anterior determine, haurà d'incloure necessàriament els criteris de valoració per a la correcta orientació dels Tribunals.  
2. Tanmateix, la composició dels Tribunals haurà de garantir en tots ells la correcció de les diferents proves per especialistes en cada matèria.  
3. En cas d'existir més d'un Tribunal, els Presidents dels distints Tribunals es reuniran amb la finalitat d'ajustar els criteris per a l'homologació de les qualificacions obtingudes pels alumnes.  
Catorze.  
1. Una vegada constituïda, la Comissió establirà el calendari per al desenvolupament de les funcions que els encomana aquesta Ordre.  
2. Tras les convocatòries de cada curs, la Comissió elaborarà un informe que reculla els resultats obtinguts pels alumnes dels diferents centres, així com una relació dels problemes detectats. Aquest informe es trametrà a les direccions generals d'Ordenació i Innovació Educativa i d'Ensenyaments Universitaris i Investigació, així com a la direcció territorial corresponent.  
 Disposicions transitòries  
Primera  
1. Les equivalències numèriques de les qualificacions obtingudes pels alumnes que s'hagen incorporat als ensenyaments de Batxillerat previstes en la Llei Orgànica 1/1990 de 3 d'octubre procedents del Batxillerat Experimental, seran les que segueixen:  
 Suficient: 5  
 Notable: 8  
 Excel.lent: 9  
2. Les equivalències numèriques de les qualificacions obtingudes pels alumnes que s'hagen incorporat als ensenyaments del Batxillerat previstes en la Llei Orgànica 1/1990 de 3 d'octubre procedents de 3r del Batxillerat Unificat i Polivalent seran les següents:  
 Suficient: 5  
 Bé: 6  
 Notable: 8  
 Excel.lent: 9  
3. Les equivalències numèriques de les qualificacions obtingudes pels alumnes que s'hagen incorporat als ensenyaments de Batxillerat previstes en la Llei Orgànica 1/1990 de 3 d'octubre procedents de FP de segon grau, una vegada obtinguda la nota mitjana de FP-2 d'acord amb els criteris establerts en la Resolució de 24 de juny de 1993, de la Direcció General d'Ensenyament Superior (BOE del dia 16 de juliol) seran les següents:  
 Suficient: 5  
 Bé: 6  
 Notable: 8  
 Excel.lent: 9  
4. Tindran dret a Matrícula d'Honor, el 5% dels alumnes matriculats en el 2n curs dels Ensenyaments de Batxillerat previstos cada centre sempre que tinguen, almenys, una mitjana de 9 en 2n curs, d'acord amb la Resolució de 2 de febrer de 1972 de les direccions generals d'Ordenació Educativa, i Universitats i Investigació.  
Segona  
Els alumnes del pla Experimental de Reforma de l'Ensenyament Mitjà que pel setembre de 1995 no hagen superat la prova d'accés a la Universitat, seran autoritzats a matricular-se en els centres que hagen implantat anticipadament el Batxillerat, de la matèria o matèries que servesquen per a completar les opcions de la nova prova d'accés, sense que això els supose consumir convocatòria de Batxillerat. La nota mitjana final de Batxillerat d'aquests alumnes inclourà totes les matèries cursades en el pla experimental i en els nous ensenyaments.  
Tercera  
Als efectes d'inscripció i realització de la prova d'accés, la Direcció General de Centres Docents procedirà a adscribir als actuals centres de Formació Professional i Escoles d'Arts i Oficis Artístics que impartesquen ensenyaments del Batxillerat regulat per la LOGSE a la corresponent Universitat.  
 Disposicions finals  
1. Les Direccions Generals d'Ordenació i Innovació Educativa i Ensenyaments Universitaris podran dictar totes les instruccions que calguen per al compliment de la present Ordre.  
2. La present Ordre entrarà en vigor al dia següent de la seua publicació al Diari Oficial de la Generalitat Valenciana  
València, 1 de febrer de 1995  
El conseller d'Educació i Ciència  
Joan Romero i González


Còpia Permalink ELI